
טקסט הדף



 א''ר יוחנן משום ר''ש בן יוחי מיום שברא הקב''ה את העולם לא היה אדם שקראו להקב''ה אדון עד שבא אברהם וקראו אדון שנאמר {בראשית טו-ח} ויאמר אדני (אלהים) במה אדע כי אירשנה. אמר רב אף דניאל לא נענה אלא בשביל אברהם שנא' {דניאל ט-יז} ועתה שמע אלהינו אל תפלת עבדך ואל תחנוניו והאר פניך על מקדשך השמם למען אדני למענך מבעי ליה אלא למען אברהם שקראך אדון: וא''ר יוחנן משום ר''ש בן יוחי מנין שאין מרצין לו לאדם בשעת כעסו שנאמר {שמות לג-יד} פני ילכו והנחותי לך: ואמר ר''י משום ר''ש בן יוחי מיום שברא הקב''ה את עולמו לא היה אדם שהודה להקב''ה עד שבאתה לאה והודתו שנאמר {בראשית כט-לה} הפעם אודה את ה': ראובן א''ר אלעזר אמרה לאה ראו מה בין בני לבן חמי דאילו בן חמי אע''ג דמדעתיה זבניה לבכירותיה דכתיב {בראשית כה-לג} וימכר את בכרתו ליעקב חזו מה כתיב ביה {בראשית כז-מא} וישטם עשו את יעקב וכתיב {בראשית כז-לו} ויאמר הכי קרא שמו יעקב ויעקבני זה פעמים וגו' ואילו בני אע''ג דעל כרחיה שקליה יוסף לבכירותיה מניה דכתיב {דברי הימים א ה-א} ובחללו יצועי אביו נתנה בכורתו לבני יוסף אפי' הכי לא אקנא ביה דכתיב {בראשית לז-כא} וישמע ראובן ויצילהו מידם: רות מאי רות א''ר יוחנן שזכתה ויצא ממנה דוד שריוהו להקב''ה בשירות ותשבחות מנא לן דשמא גרים אמר רבי אליעזר דאמר קרא {תהילים מו-ט} לכו חזו מפעלות ה' אשר שם שמות בארץ אל תקרי שמות אלא שמות: וא''ר יוחנן משום רבי שמעון בן יוחי קשה תרבות רעה בתוך ביתו של אדם יותר ממלחמת גוג ומגוג שנאמר {תהילים ג-א} מזמור לדוד בברחו מפני אבשלום בנו וכתיב בתריה {תהילים ג-ב} ה' מה רבו צרי רבים קמים עלי ואילו גבי מלחמת גוג ומגוג כתיב {תהילים ב-א} למה רגשו גוים ולאומים יהגו ריק ואילו מה רבו צרי לא כתיב: מזמור לדוד בברחו מפני אבשלום בנו מזמור לדוד קינה לדוד מיבעי ליה אמר ר' שמעון בן אבישלום משל למה הדבר דומה לאדם שיצא עליו שטר חוב קודם שפרעו היה עצב לאחר שפרעו שמח אף כן דוד כיון שאמר לו הקב''ה {שמואל ב יב-יא} הנני מקים עליך רעה מביתך היה עצב אמר שמא עבד או ממזר הוא דלא חייס עלי כיון דחזא דאבשלום הוא שמח משום הכי אמר מזמור: וא''ר יוחנן משום ר''ש בן יוחי מותר להתגרות ברשעים בעולם הזה שנאמר {משלי כח-ד} עוזבי תורה יהללו רשע ושומרי תורה יתגרו בם תניא נמי הכי רבי דוסתאי בר' מתון אומר מותר להתגרות ברשעים בעוה''ז שנא' עוזבי תורה יהללו רשע וגו' ואם לחשך אדם לומר והא כתיב {תהילים לז-א} אל תתחר במרעים אל תקנא בעושי עולה אמור לו מי שלבו נוקפו אומר כן אלא אל תתחר במרעים להיות כמרעים אל תקנא בעושי עולה להיות כעושי עולה ואומר {משלי כג-יז} אל יקנא לבך בחטאים כי אם ביראת ה' כל היום איני והאמר ר' יצחק אם ראית רשע שהשעה משחקת לו אל תתגרה בו שנאמר {תהילים י-ה} יחילו דרכיו בכל עת ולא עוד אלא שזוכה בדין שנאמר {תהילים י-ה} מרום משפטיך מנגדו ולא עוד אלא שרואה בצריו שנאמר {תהילים י-ה} כל צורריו יפיח בהם לא קשיא הא במילי דידיה הא במילי דשמיא ואיבעית אימא הא והא במילי דשמיא ולא קשיא הא ברשע שהשעה משחקת לו הא ברשע שאין השעה משחקת לו ואב''א הא והא ברשע שהשעה משחקת לו ולא קשיא הא בצדיק גמור הא בצדיק שאינו גמור דאמר רב הונא מאי דכתיב {חבקוק א-יג} למה תביט בוגדים תחריש בבלע רשע צדיק ממנו וכי רשע בולע צדיק והא כתיב {תהילים לז-לג} ה' לא יעזבנו בידו וכתיב {משלי יב-כא} לא יאונה לצדיק כל און אלא צדיק ממנו בולע צדיק גמור אינו בולע ואב''א שעה משחקת לו שאני: וא''ר יוחנן משום רבי שמעון בן יוחי כל הקובע מקום לתפלתו אויביו נופלים תחתיו שנאמר {שמואל ב ז-י} ושמתי מקום לעמי לישראל ונטעתיו ושכן תחתיו ולא ירגז עוד ולא יוסיפו בני עולה לענותו כאשר בראשונה רב הונא רמי כתיב לענותו וכתיב לכלותו בתחלה לענותו ולבסוף לכלותו: וא''ר יוחנן משום רבי שמעון בן יוחי גדולה שמושה של תורה יותר מלמודה שנא' {מלכים ב ג-יא} פה אלישע בן שפט אשר יצק מים על ידי אליהו למד לא נאמר אלא יצק מלמד שגדולה שמושה יותר מלמודה: א''ל רבי יצחק לרב נחמן מ''ט לא אתי מר לבי כנישתא לצלויי אמר ליה לא יכילנא א''ל לכנפי למר עשרה וליצלי אמר ליה טריחא לי מלתא ולימא ליה מר לשלוחא דצבורא בעידנא דמצלי צבורא ליתי ולודעיה למר א''ל מאי כולי האי א''ל דאמר ר' יוחנן משום ר''ש בן יוחי 

רש"י



 אדני אלהים. כתוב באל''ף דל''ת: הפעם אודה את ה'. לפי שראתה ברוח הקדש שיעקב מעמיד שנים עשר שבטים ולו ארבע נשים כיון שילדה בן רביעי הודית על חלקה שעלה יותר מן החשבון המגיע לה: ראו מה בין בני לבן חמי. על שם העתיד קראה שמו כדאמרינן לקמן שמא גרים: רות. המואביה משום דאיירי בפירושי השמות נקט לה: למה רגשו גוים. מה תועלת להם אלמא דבר קל הוא בעיניו: מי שלבו נוקפו. הירא מעבירות שבידו: אומר כן. מפרש אל תתחר במרעים אל תתקוטט והוא אינו כן אלא אל תתחר במרעים . להתגרות במעשיהם לומר אעשה כן גם אני: ואומר אל יקנא לבך בחטאים כי אם ביראת ה' כל היום. אפשר לומר אל תתקוטט עם רשעים כי אם ביראת ה' יראי ה' אלא על כרחך אל יקנא לבך לעשות כמותן: יחילו. יצליחו. וחבירו על כן לא יחיל טובו (איוב כ): מרום משפטיך מנגדו. מסולקין דיניך ברחוק הימנו: יפיח בהם. בנפיחתו הוא דוחה אותם כקש: ושמתי מקום. סיפיה דקרא ולא יוסיפו בני עולה לענותו: כתיב לענותו. בספר שמואל: וכתיב לכלותו. בדברי הימים (א יז): בתחלה. כשנבנה הבית נבנה על מנת שלא לענות עוד אויבים לישראל: ולבסוף. כשחטאו נגזר עליהם ענוי ותפלתם מגינה עליהם מן הכליון: לא יכילנא. תש כחי: 

תוספות



 לא היה אדם שקראו אדון. וא''ת והא כתיב ברוך ה' אלהי שם (בראשית ט.) וי''ל דהתם אינו באל''ף דל''ת שהוא לשון אדנות. וא''ת אמאי לא מייתי קרא אדני (אלהים) מה תתן לי (שם טו) שהוא כתוב קודם. וי''ל שהפרשיות לא נאמרו כסדר ואין מוקדם ומאוחר בתורה וזה הפסוק דבין הבתרים היה קודם לכן. וכן צ''ל ע''כ שהרי אברהם היה בן שבעים שנה בברית בין הבתרים. ואחר הדברים האלה (שם) נאמר אחר מלחמת המלכים כדפירש רש''י בפירוש חומש ובמלחמת המלכים היה בן ע''ג שנים שהרי כל הימים של סדום נ''ב שנים כדאמרי' בפ''ק דשבת (דף יא.) צא מהם י''ב שנים שעבדו את כדרלעומר וי''ג שנים של מרידה ונשאר מישובה כ''ו שנים שהיתה בשלוה ובהפיכתה היה אברהם בן צ''ט שנה שהרי היתה ההפיכה שנה אחת קודם שנולד יצחק צא מהם ששה ועשרים שנה למפרע של שלוה נמצא שבן ע''ג שנה היה במלחמת המלכים. אם כן היתה פרשת בין הבתרים קודם לפרשת אחר הדברים שלש שנים ואותה פרשה מסיימת ויחשבה לו צדקה ולכך הביא אותו פסוק דבמה אדע שהוא מוקדם. ומזה מיישב רשב''ם דבמקום אחד משמע שהיה. לילה דכתיב וספור הככבי' (בראשי' טו) ובתר הכי כתי' ויהי השמש לבוא משמע שהוא יום. אלא ודאי ש''מ דשני פרשיות הם ולאו בבת אחת נאמרו ואין מוקדם ומאוחר בתורה: 

ריטב"א

גדולה שמושה יותר מלמודה. כלומר מי שמשמש תלמיד חכם יותר מלמודה:





המאירי

תלמיד חכם שבידו למחות ראוי שירגיש וישגיח בעניני העיר, ואם ראה רשע בתקפו שהוא פורץ גדר המצות ופורק עולן מעליו, ראוי לו להתגרות בו ואל יחוש לנזק או להפסד, ומכל מקום כל שהוא מחמת תביעות ודברים שלא מן הדת יתרחק ממנו כמה שיוכל ואל יתגרה בו כלל שלפעמים הצלחה גוברת ברשעים עד שפרגוד הצדיק ננעל מפניהם, וכבר ביארנו ענין זה כראוי בחבור התשובה:



אע"פ שאדם מוצא עצמו רחב לב וקל ההבנה ובעל זכרנות, לא יקל בעצמו שלא לקבוע מקום לתורתו וכל שעושה כן מצליח בלמודו ומנצח החולקים עליו, והוא שאמר אויביו נופלים תחתיו והוא ענין לא יבשו כי דברו אויבים בשער:



ולעולם בענין ההוראה ישמש תלמידי חכמים שהגרסא סבה לחכמה ושמוש הזקנים והחכמים סבה לידיעת המלאכה, והוא ענין ההוראה הן בדין הן באסור והיתר:





תוספות רא"ש

עד שבא אברהם וקרא אדון שנא' ויאמר אדני (אלהים) במה אדע כי אירשנה. ואע"ג דכתי' תחילה ברוך י"י אלהי שם ויהי כנען [בראשית ט'], פי' ה"ר שמעיה דנקט האי קרא משום שנכתב באל"ף דל"ת דמשמע לשון אדנות, ואכתי קשה דכתיב קרא אחרינא באל"ף דל"ת מקמי האי ויאמר (אדני) אלהים במה אדע כי אירשנה, אדני אלהים מה תתן לי, וי"ל התלמוד לא דקדק כ"כ, ולפי מה דפיר' בפ"ק דשבת [דף י"א ע"א] דהך קרא דבמה אדע היה בבין הבתרי' שהיה אז אברהם בן שבעים שנה וקרא דמה תתן לי היה אחר שכבש המלכים ואז היה בן ע"ג כמו שמוכיח בסדר עולם ניחא הכא (אקרא) [דהביא מקרא] דבמה אדע דנאמר תחלה ואין מוקדם ומאוחר בתורה:



את מקדשך השמם למען י"י. האי קרא נמי נכתב באל"ף דל"ת:





שיטה מקובצת

גדולה שמושה יותר מלמודה – כלומר מי שמשמש תלמיד חכם יותר מלמודה:





מהרש"א - חידושי אגדות

ע"ב עד  שבא אברהם כו'. דהיינו בשם אדנות בא' ד' כמ"ש התוס' כי לא קראו אותו מקודם אלא בשם הוי"ה המורה על מציאותו אבל אברהם הוסיף וקראו גם בשם אדון שהוא מורה על אדנותו ויכלתו לשנות הגזירות ומערכת השמים כמפורש באותה פרשה בענין אברהם וז"ש שאף דניאל לא נענה אלא למען אברהם שהיה ראש אמונה לפרסם בעיני הבריות אדנותו ויכלתו שבעולם וק"ל: 


עד  שבאת לאה כו'. כפירש"י כן מפורש בב"ר באורך ע"ש ולפי שלא נתנה טעם על הודאתה בבן הד' דרשו כן וצ"ל דלאו כמתנבאה אמרה כן דהא לא חשיב לאה בכלל הנביאות בפ"ק דמגיל' (י"ד ע"א) אלא שלא מדעת שם הש"י בפיה לדבר עתידות וכצ"ל במה שאמרה רבקה למה אשכל וגו' שגם היא לאו בכלל נביאות היתה וכן יש לפרש בסמוך גבי ראובן וק"ל: 


ראו  מה בין בני כו'. דלפי טעם המפורש בכתוב כי ראה ה' בעניי וגו' מלת בן לא יתכן וע"כ דרשו דשלא מדעת שם הש"י בפיה עתידות זה ראו מה בין בני כו' אע"ג דבע"כ שקליה יוסף כו' דנתנה בכורתו ליוסף משמע בעל כרחו נתנה יעקב ליוסף כמפורש פרק י"נ (ב"ב קכ"ג.) וק"ל: 


מאי  רות אר"י כו' יצא ממנה דוד שריוהו כו' מפורש בפ"ק דב"ב (יד:) ע"ש: 


מנלן  דשמא גרים כי הכא דשמא רות גרם שיצא כו' וקמייתי לה מדכתיב לכו חזו מפעלות וגו' שאין ליחס פעולה הרעה שהיא השממה להקב"ה וע"כ דרשו שמות מל' שמות שפעולות ה' נמשכים אחרי השם של אדם שהוא גרם וק"ל: 


קשה  תרבות כו'. כפירש"י בספר מלכים גבי אדוניהו ואותו ילדה אחרי אבשלום כלומר גדלתו אחר תרבות שגדלה אמו שאבשלום עכ"ל וכה"ג קאמר בפרק יש נוחלין (בבא בתרא ק"ט:) ע"ש ולשון הכתוב מה רבו צרי רבים קמים וגו' הוא כפול ויש לפרש עד"ז מלת רבו מלשון תרבות וגידול שהיה מצטער ואמר ראו מה גדולים שגדלתי והוא צרי שעי"ז רבים קמים עלי שהן אחיתופל ושמעי וסיעתם וק"ל: 


לאדם  שיצא עליו ש"ח כו'. לכאורה דסגי עד הכא לפי המשל ומה שאמר שוב כיון שא"ל כו' היה עצב ואמר שמא עבד כו' אינו שייך למשל ומילתא אחריתא הוא והל"ל ד"א כיון שא"ל כו' ויש ליישב דודאי בש"ח שיש ללוה מעות כדי לשלם אינו עצב גם קודם שפרעו כיון דאפשר לו לשלם אלא דאיירי בש"ח גדול שהוא עצב כ"ז שלא פרעו כיון שאין לו לשלם כ"כ. ואז אחר שהשיגה ידו ופרעו הוא שמח כן בדוד שהיה חושב שא"א לו לסבול הפרעון דשמא עבד כו' כיון דחזא דאבשלום כו' גם שלא מצינו בקרא שהיה חס על אביו בדבר מה מ"מ דוד היה חושב כן ואמר מזמור וק"ל: 


מותר  להתגרות כו'. ר"ל ואינו אסור משום סכנה שמא ירדפנו הרשע ולמאי דמוקי ליה במילי דשמיא להוכיחו לא קאמר דמצוה להתגרות בו היינו משום דאיכא דלבו נוקפו וירא ממנו בשביל עבירות שבידו כדבסמוך ולמאי דמסיק דצדיק שאינו גמור לא יתגרה בו ניחא טפי דאין לאדם לסמוך על עצמו שהוא צדיק גמור ודו"ק: 


להיות  כמרעים כו'. למאי דמחלק בין רשע שהשעה משחקת לו ובין רשע שאין כו' ה"מ לאוקמא האי קרא בפשיטות דאסור להתגרות ברשע שהשעה משחקת לו כדר"י ויש לומר דניחא ליה לאוקמא בכה"ג דסיפא דקרא אל תקנא בעושי עולה הכי משמע מלשון קנאה ממש להיות כעושי עולה כדמייתי קרא אל יקנא לבך בחטאים וגו': 


שהשעה  משחקת לו כו'. דודאי אינו רק לפי שעה כמפורש בענינו כי כחציר מהרה ימלו גו' ועוד מעט ואין רשע וגו' והיינו דמזל שעה גורם לו ודמייתי נמי יחילו דרכיו בכל עת היינו נמי בכל אותה העת שמצליח במזלו ומזה דקדק לומר מהאי קרא שאל תתגרה בו דלא משמע מיניה אלא מדכתיב בכל עת דהיינו שיש לאדם ליזהר ממנו מן הדין ומן הגירוי כל עת וזמן שמצליח בדרכיו ע"י מזל שעה כדמסיק: 


כבלע  רשע צדיק וגו'. וגם ע"ז היה תמיה בעיני חבקוק ואפילו למ"ד לעיל שכבר הודיע הקב"ה דרכיו למשה צדיק ורע לו היינו צדיק שאינו גמור מ"מ למה יבלענו זה הרשע כיון שמיהת זה הצדיק שאינו גמור צדיק ממנו וק"ל: 


כל  הקובע כו'. פירש"י סיפיה דקרא ולא יוסיפו בני עולה וגו' עכ"ל. אבל מלשון שאמר ואויביו נופלים תחתיו ומייתי בהאי לישנא ושכן תחתיו נראה דמהאי קרא גופיה דמייתי יליף ליה דהיינו השכן שכיני בישי דישראל שהיו דרכן לענותם כמו עמון ומואב ופלשתים יפלו תחתיו וענין כל הקובע כו' מפורש לעיל: 


ולבסוף  לכלותו כו' היינו לבסוף גם כשיחרב הבית תוך ע' שנים לא אעשה אותם כלה כמ"ש במס' מגילה פ"ק (י"א ע"א) לא מאסתים וגו' לכלותם בימי המן וק"ל: 


גדולה  שמושה כו'. הוא מבואר דיש כמה הלכות שאדם לומד מרבו שאינן למעשה כדאמרינן בכמה דוכתין ומש"ה קאמר דגדולה שמושה שרואה ברבו הלכה למעשה. 


מ"ט  לא אתי מר לבי כנישתא כו'. ולפי לשון הטור סימן צ' וז"ל אבל מי שיש לו מדרש קבוע תוך ביתו שלומד בו מצוה להתפלל בו אפילו אין לו י' דר' אמי ור' אסי אע"ג דה"ל תליסר בי כנישתא כו' ע"ש צ"ל הכא דר' יצחק ידע ברב נחמן דלא הוה ליה מדרש קבוע בביתו ודו"ק: 


מ"ד  ואני תפלתי וגו'. נראה הא דתפלת צבור יותר מקובלת ומרוצה אין צריך ראיה דמן התורה איכא למגמר כן דאמרי' ס"פ החולץ (יבמות מ"ט ב') משה אמר בכל קראנו אליו ואת אמרת דרשו ה' בהמצאו ומסיק הא בצבור הא ביחיד ויחיד אימת בי' ימים שבין ר"ה ליה"כ אלא דבעי לאתויי הכא דגם תפלת יחיד בביתו היא מרוצה ומקובלת יותר בזמן שהצבור מתפללין ומייתי שפיר מדכתיב ואני תפלתי ביחידי לך ה' בעת רצון של צבור וכן בעת רצון של צבור עניתיך ביחידות וכן יש לפרש כי ברבים היו עמדי דהיינו בעת שרבים מתפללים עמדי שאני מתפלל אז ביחידות אבל ממ"ש תניא נמי הכי כו' שאין הקדוש ברוך הוא מואס בתפלתן של רבים שנאמר הן אל כביר לא ימאס וגו' אינו משמע אלא שתפלת רבים מרוצה ולא נשמע מיניה שתהא גם תפלת יחיד מרוצה בעת שרבים מתפללים ואחר העיון קרא דמייתי בנוסחת גמרות שלפנינו וכ"ה בפירש"י הן אל כביר לא ימאס תם אינו פסוק בשום מקום אבל איכא תרי פסוקים בספר איוב חד בסי' ח' כתיב הן אל לא ימאס תם ואידך סימן ל"ו כתיב הן אל כביר ולא ימאס כביר וגו' והשתא אהנך תרי קראי קסמיך דהן אל לא ימאס תם דהיינו תפלת תם יחידי בשעה דהן אל כביר ולא ימאס כביר ויתפרש ל' כביר הראשון מל' חזק ואמיץ והשני מל' רבים ור"ל הן אל הוא האמיץ ולא ימאס תפלת הרבים וק"ל:





חכמת שלמה

גמרא בעושי עולה אמור לו מי שלבו כו' משחקת לו ולא קשיא הא בצדיק גמור והא בצדיק כו' כצ"ל:


שם ואב"א שעה כו' נ"ב פי' ואפילו צדיק גמור הוא בולע לפעמים היכא שהשעה משחקת לו וק"ל:


רש"י בד"ה כתיב לענותו בספר שמואל הס"ד:





רש"ש

תוס' ד"ה לא (בסופו). משמע שהיה לילה דכתיב וספור הכוכבים. הן לפי הדרש שהעלהו למעלה מכפת הרקיע אין ראיה דבאמת הכוכבים נמצאים גם ביום ברקיע רק שאנחנו לא נוכל לראותם ביום מפני אור השמש:



גמרא הא במלי דידי' הא במלי דשמיא. לפ"ז הלא היה מתפרש יפה הקרא דאל יקנא לבך בחטאים בלשון גירוי וא"ש גם סופיה כי אם ביראת ה' דר"ל רק אם הגירוי הוא בעסק יראת ה'. וא"כ מאי מייתי ראיה לעיל מהאי קרא דאינו לשון גירוי. ולכן הנל"פ דהראיה הוא מלשון לבך דכתיב גבי' דגירוי אינו אלא בפועל או בפה ודלא כפירש"י:





הגהות יעב"ץ

וא"ר יוחנן משום רשב"י מנין כו'. נ"ב לעיל א"ל משמיה דר' יוסי נמי:


שם ואב"א שעה משחקת לו שאני. לכאורה י"ל ג"כ הא בחוטא לעצמו והא בחוטא ומחטיא ועמ"ש בפ"ק דמגילה:





בן יהוידע

עַד שֶׁבָּא אַבְרָהָם וְקָרְאוּ אָדוֹן. נראה לי בס"ד בזה וַיִּקְרָא שָׁם אַבְרָהָם בְּשֵׁם הֳ', כלומר עשה קריאה חדשה בשם הוי"ה, והיינו שיהיה נקרא בשם אדני, ונראה לי בס"ד הטעם שנתגלה שם אדני על ידי אברהם ע"ה מפני שהוא מיתק ש"ך דינים שהם מספר ה"פ דין של שם אדני על ידי חמשה אלפי"ן שהמשיך משם אהי"ה כנודע ובזה נשלם שם אדני לכך זכה שיתגלה השם על ידו.



מִנַּיִן שֶׁאֵין מְרַצִין לָאָדָם בִּשְׁעַת כַּעֲסוֹ. קשא אמאי אצטריך הש"ס להביא דרשה זו ב"פ, אחד מ"ש לעיל ר' יוחנן בשם רבי יוסי והב' מה שאמר ר' יוחנן בשם ר' שמעון בן יוחאי והלא שני שמועות אלו הם על פסוק אחד, ובשלמא אי הוה ענין דין לכך הביא שתיהם לחזק הדין, אך דרשה היא זו וכיון שהביא אחת סגי לה? ונראה לי בס"ד דאיכא נפקותא לענין דינא, דקיימא לן מי שחטא לחבירו חייב לילך אצלו לפייסו עד ג' פעמים, ולפי דרשה זו אם הלך בשעת כעסו אין יוצא בזה י"ח.



מִיּוֹם שֶׁבָּרָא הַקָּדוֹשׁ בָּרוּךְ הוּא אֶת עוֹלָמוֹ לֹא הָיָה אָדָם שֶׁהוֹדָה. הקשה הצל"ח ז"ל למה כאן נקיט עולמו ובמאמר הקודם דהנה הוא גם כן מן ר' שמעון בן יוחאי נקיט העולם? ונראה לי בס"ד נקיט הכא עולמו להודיענו לפי דרכו טעם למעלת ההודאה שנשתבחה בה לאה, מפני כי המודה להשם יתברך על הטובה שהגיעה לו הרי זה יש לו אמונה בהשגחה, דלא אזיל בתר דיעות הנפסדים המכחישין בהשגחה ותולין הכל בטבע, וידוע כי האמונה בהשגחה היא עיקר גדול, וכמו שאמרו רבותינו ז"ל בא חבקוק והעמידן על אחת שנאמר (חבקוק ב' ד') וְצַדִּיק בֶּאֱמוּנָתוֹ יִחְיֶה, ובזה הדיבור ששינה ואמר את עולמו רמז ענין ההשגחה, כי המכחישים אומרים אין זה עולמו של הקב"ה דאין משגיח בו אלא מסרו למערכת הכוכבים ומזלות לשלוט בו. והרב פתח עינים ז"ל הקשה דאמרו רבותינו ז"ל אדם הראשון אמר מִזְמוֹר שִׁיר לְיוֹם הַשַּׁבָּת טוֹב לְהֹדוֹת לַהֳ' עיין שם, ונראה לי בס"ד לא מצינו שהודה בפועל אלא אמר טוֹב לְהֹדוֹת לַהֳ', משא"כ לאה אמרה אוֹדֶה ה' שאמרה הודאה בפועל, ולא עוד אלא שעשתה זכר להודאה שקראתו יהודה, אמנם עדיין ק"ל בזה דאמר מלכי צדק (בראשית יד, כ') בָּרוּךְ אֵל עֶלְיוֹן אֲשֶׁר וכו', וכן אליעזר אמר (בראשית כד, כז) בָּרוּךְ הֳ' אֱלֹהֵי אֲדֹנִי אַבְרָהָם וכן ויקוד וישתחוה שכל זה הוא ענין הודאה, ונראה לי הכי קאמר לא היה אדם שהודה להקב"ה על טובת עצמו עד שבאה לאה.



אָמְרָה לֵאָה רְאוּ מָה בֵּין בְּנִי. מקשים והלא הטעם מפורש בכתוב (בראשית כט, לב) כִּי עַתָּה יֶאֱהָבַנִי אִישִׁי? ונראה לי בס"ד כי מן הפסוק מוכח שיש שני טעמים יען דכתיב כי אמרה כִּי רָאָה הֳ' בְּעָנְיִי, וקשה תיבת כי השנית יתירה כיון דאמר כי אמרה? אלא ודאי הכי קאמר ותקרא שמו ראובן כי אמרה טעם לדבר זה ולא פירשו הכתוב. ועוד טעם אחר כִּי רָאָה הֳ' בְּעָנְיִי ונראה הא דלא פירשו הכתוב מפני שהוא מפורש בקריאת השם עצמו שהוא ראו בן, ואפשר שזה גם כן נרמז בכתוב באומרו כי אמרה כלומר קראתו כן כפי משמעות האמירה של השם שהוא ראו בן.



וְאִילוּ בְּנִי אַף עַל גַּב דְעַל כָּרְחֵיה שָׁקְלָה יוֹסֵף וְכוּ'. קשה לפי דברי המאמר הזה נמצא גילתה ברוח הקודש כל עניינים אלה שנעשו אחר כך וזה לא יתכן? ונראה לי בס"ד כי לאה לא אמרה כל אלה הדברים דנקיט בעל המאמר, אלא רק אמרה ששה תיבות אלו ראו מה בין בני לבן חמי, וכונתה היתה בדברים אלו לפי פשוטן לשבח את בנה בגנות של עֵשָׂו, לומר בני הוא צדיק שדומה לאביו ובן חמי הוא רשע שלא נדמה לאביו הצדיק, אך ודאי מן השמים אשר שמו בפיה דברים אלו לא היה שימת דברים אלה בפיה על כונה הנזכרת שאין בה ענין עמוק, אלא באמת כונת הדברים האלה ששמו בפיה מן השמים היתה על כונה זו דנקיט בעל המאמר, ועתה אחר שראינו את כל הדברים אשר נעשו אחר כך בחללו, גם בענין השבטים ויוסף והצלתו על ידי ראובן, נודע לנו כי הכונה של אותם ששה דברים ששמו מן השמים בפיה של לאה בעת קריאת השם של בנה היא בנויה על עניינים האלה אשר נעשו ונתחדשו אחר כך. ולכך ר"א בעל המאמר נקיט להו בלשון זה כאלו לאה עצמה היתה אומרת כך וכך, מפני שבאמת מן השמים שמו בפיה דברים אלה על משמעות עניינים אלו אף על פי שלא כיוונה בדעתה על כך.



מַאי רוּת? מקשים מה מצא דבר קושי בשם רות שנתעורר לשאל מאי רות, ולמה לא שאל על שמות רבקה רחל לאה ועוד ועוד? ונראה לי בס"ד כי הוא ראה שם רות הוא שם יקר מאד, שהוא אותיות תר"ו [606] מן תורה שהוא מספר יתרון המצות של ישראל על בני נח, ואיך זכתה להקרא בשם יקר זה בעודה גויה מעת שנולדה אצל אביה ואמה שהיו גוים עובדי עבודה זרה, ותירץ ר"י שזכתה ויצא ממנה אור גדול הוא דוד המלך ע"ה שרווהו להקב"ה בשירות ותשבחות מה שלא נמצא כזאת אצל צדיקים אחרים, לכן הקדימו לה מן השמים שם היקר הזה מעת הלידה, ששמו בפי אביה ואמה לקרות אותה בשם זה, ונראה לרמוז שמו של דוד המלך ע"ה בשמה, כי ראש המלוי של אותיות רות כזה 'רי"ש וא"ו תי"ו' עולה מספר כ"א [21] ועם הכולל שלהם עולה כ"ד כמנין דויד [24] מלא ביו"ד, ולזה אמר שיצא ממנה דויד ששמו הטוב גם כן הוא יוצא מן אותיות שמה. והנה המפרשים פרשו כונת השואל מַאי רוּת, דקשיא ליה כל גר שנתגייר מחליפים שמו, וכאן אמאי לא החליפו שמה, ותירץ לו כי שם זה נקראת בו על שם הטוב העתיד להיות לה שיצא ממנה דוד שריווהו להקב"ה עד כאן דבריו. ואני ההדיוט אמרתי טעם נכון על אשר לא שינו שמה בעת שנתגיירה, כי אמרו רבותינו ז"ל למה גרים דווים וכו' מפני שאיחרו לבא, ולכן מגיע להם יסורין לכפר להם על זמן גיותם שלא הקדימו להתגייר, ולכן נראה היינו טעמא שמשנים שמם בעת שמתגיירים, כדי שלא יהיה להם שמם שנקראו בו בגיותם למזכרת עון, וכל זה הוא בשאר גרים אבל גבי רות לא שייך זה, כי אמרו רבותינו ז"ל שאמר לה בועז אלמלא באת תמול שלשום לא היו מקבלים אותך, כי היום נתחדשה הלכה זו עמוני ולא עמונית מואבי ולא מואבית, ואם כן לפי זה רות שם שהיה לה בזמן גיותה אין בו מזכרת עון לעצמה, כי אדרבה טוב עשתה שלא באה קודם מאחר שלא היו מקבלים אותה, ולכן בכונה עשו שתהיה נקראת בשם הישן שלה שנקראת בו בגיותה כדי להודיע שהיא אינה כשאר גרים שנענשים על זמן גיותן שאחרו לבא להכנס תחת כנפי השכינה.



שֶׁרִוּוּהוּ לְהַקָּבָּ"ה בְּשִׁירוֹת וְתִשְׁבָּחוֹת. נראה לי בס״ד הטעם דנקט לשון 'ריווי' לרמוז על מיתוק הדינים שנתמתקו בשירות ותשבחות שלו, כי הריווי הוא ענין מיתוק, שהיובש הוא בא מצד הדין והגבורה, ולכן אמר דוד המלך ע"ה (תהלים כג, ה) כּוֹסִי רְוָיָה, היינו 'כּוֹסִי' רצונו לומר חלקי הוא רְוָיָה מה שרויתי לְהַקָּבָּ"ה בְּשִׁירוֹת וְתִשְׁבָּחוֹת, ולכן כל זמן ועת צרה שהוא מצד תוקף הדין והגבורה מסוגל יותר קריאת התהלים



אָמַר סְתָם בָּרָא דְרָחִים עַל אַבָּא. קשא במשל אחד שפרעו שמח, וכאן שמח באמצע הענין, שבהיותו בורח אמר המזמור ועדיין לא ידע איך יפול דבר, ועוד קשה קושית מהרש"א דמה שאמר שמא עבד אינו שייך למשל, והוה ליה למימר דבר אחר כיון שאמר לו וכו'? ונראה לי בס"ד דכאן אמר לו מקים רעה מביתו, וזו הרעה לא ידע איך היא ודלמא יהרג, ולכך אם היה רודפו עבד או ממזר דלא חייס ויהרגנו ממש נמצא בבריחה זו אף על פי שראה יסורין לא נפרע חובו, שאולי יש עליו דבר קשה יותר שהוא הריגה, אבל כשראה שהוא אבשלום, אמר מסתמא ברא חייס על אבא ולא יהרגנו, וכיון שגזירה שעליו היתה על יד בנו נמצא אין הגזירה על הריגה אלא יסורין בלבד, ולפי זה בריחה זו שהיא יסורין קשים תספיק בעד הגזרה והרי פרע חובו בזה, ולכך אמר שירה והיה שמח, דמאחר שהוא בנו אי אפשר לומר שהקב"ה גזר עליו שיהרג דאם כן לא היה עושה דבר זה על ידי בנו, ולפי זה נמצא סיום המאמר הוא צריך לענין, כי בלעדי סיום זה לא היה הנמשל דומה למשל שאמר כיון שפרעו שמח, ובזה יתורץ היטב קושיא אחרת של מהרש"א ז"ל שהקשה אדרבא מצינו שאבשלום לא שקט אלא רדף אחרי אביו להרגו, ונמצא גם ברא לא חייס, ובזה שכתבתי ניחא, דכונת דוד המלך ע"ה לומר סתם ברא דעלמא חייס על אבא, ולכן אם הקב"ה גזר עליו ברעה זו שיהרג לא היה מקיים גזירה זו על ידי בנו, אלא על ידי עבד וממזר דמצד טבעם לא חייסי ודו"ק.



מֻתָּר לְהִתְגָּרוֹת בִּרְשָׁעִים בָּעוֹלָם הַזֶּה. קשא אמאי אצטריך לפרש בעולם הזה וכי סלקא דעתך דמדבר על עולם הבא, והלא שם הצדיקים בגן עדן ורשעים בגיהנם נידונין על ידי בית דין של מעלה ומה שייך גירוי בבני אדם שם בין זה לזה? וכבר נרגש בזה הרב עיון יעקב ז"ל, ועוד קשיא לי לישנא דמותר, והוה ליה למימר מצוה להתגרות? ונראה לי בס"ד הגירוי ברשעים עושי רשעה הוא בשני אופנים, הא' שיטילו ראשי הקהל והבית דין קנס ממון עליהם באיזה אופן שיהיה, וגם לבזותם ולחרפם, והב' שיחרימום וינידום ויפרישום מן הציבור, וגם שלא לארס בנותיהם וכיוצא, עד שיכנעו וישובו ויעזבו דרכם הרעה, נמצא אופן הראשון הוא קנס בדברים של עולם הזה שהוא ממון וכבוד, ואופן השני הוא בענינים השייכים לעולם הבא שמנדין אותם ומפרישים אותם מן הציבור, וקאמר רשב"י מותר להתגרות ברשעים בעולם הזה דהיינו שיעשו להם באופן הראשון שהוא בדברים השייכים לעולם הזה ולא חיישינן דילמא פקרי טפי, אבל באופן השני שהוא בעניינים ששייכים לעולם הבא שהוא ענין הנידוי והפרשה לאו, דחיישינן שמא כיון דעבדי להו הפרשה עי"כ יצאו מן הכלל לגמרי וניחא להו באפקרותא ויחליפו אמונתם להמיר דתם ח"ו.



וְאִם לְחַשֵׁךְ אָדָם לוֹמַר וְהַכְּתִיב (תְּהִלִּים לז א') אַל תִּתְחַר וְכוּ'. יש להקשות למה נקיט לישנא דלחישא בדבר זה, והוה ליה למימר ואם יאמר לך אדם, ונראה לי בס"ד דרך צחות, כי האומר כן הוא פחדן מן הרשעים ולכך דברים אלו ידבר בלחישה, כי מרוב פחדו מהם אינו רוצה לדבר בענינים השייכים להם לא טוב ולא רע ודו"ק.



וְלֹא עוֹד אֶלָּא שֶׁזּוֹכֶה בַּדִּין. הדבר הזה יפלא איך יזכה בב"ד של מעלה הפך האמת, דבשלמא בב"ד של מטה אפשר מכח הצלחתו יצליח בטענות של שקר להטעות הב"ד, שאין לו לדיין אלא מה שעיניו רואות, אך כאן דאיירי בדין של מעלה דכתיב (תהלים י' ה') מָרוֹם מִשְׁפָּטֶיךָ מִנֶּגְדּוֹ, ממה נפשך אם הוא זכאי באמת מאי רבותא אית להצלחתו בדבר זה, ואם אינו זכאי באמת איך יזכה שלא כדין כי למעלה הוא מקור האמת ואין עולה ושגיאה ח"ו כלל ועיקר. ונראה לי בס"ד על פי מה שכתבתי בסה"ק אדרת אליהו בפרשת נח בפסוק קֵץ כָּל בָּשָׂר בָּא לְפָנַי כִּי מָלְאָה הָאָרֶץ חָמָס, דקי"ל בדין הסנהדרין כולם פתחו לחובה זכאי, כי גזירת הכתוב הוא דבעינן עדה שופטת ועדה מצלת, וכתבו המפרשים ז"ל שדין זה ישנו גם כן בבית דין של מעלה ולפי זה מוכרח להיות דין דור המבול לפניו יתברך דוקא, שאם יהיה בב"ד של מעלה וודיא יפתחו כולם לחובה, וצריך שיהיו זכאין מן העונש ואין חוטא נשכר. ולזה אמר קץ כל בשר בא לפני ולא בבית דין של מעלה, יען כי מלאה הארץ חמס ואין להם צד זכות כלל ובית דין של מעלה יפתחו כולם לחובה ואם כן יהיו ניצולים מן העונש עיין שם, וזה הענין ישנו ברשע גמור שאין עליו צד זכות, לא יהיה דינו בבית דין של מעלה, אלא בידו יתברך כדי שלא יהיה חוטא נשכר, ולכן בא לומר כאן בזה הרשע שהשעה משחקת לו, שאין הקב"ה רוצה לאבדו עתה בשביל איזה טעם הכמוס איתו יתברך, לא יעשה לו כדרך שעושה עם רשע גמור לסלק דינו מבית דין של מעלה ויהיה דינו ומשפטו נחתך על פיו יתברך, אלא זה יעשה עמו להפך שיסלק משפטו מלפניו ויביא משפטו לפני בית דין של מעלה, כדי שינצל מן עונש שיתחייב בו אבדון וכליה. שכולם פתחו לחובה זכאי, ואז ינצל לפי שעה מן הפרענות וישאר קיים בעולם, ולזה אמר מרום משפטיך מנגדו, משפטיך דייקא. ולא עוד אלא שרואה בצריו, פירוש שיצליח לראות בפורענות הגזירה על צריו מצד עונותיהם, שתהיה אותה הפרענות מתגלגלת על ידו, ע"ד שאמרו רבותינו ז"ל מגלגלין חובה על ידי חייב, ואז ממילא ישמח בהם.



לֹ"קָ הָא בְּצַדִּיק גָּמוּר הָא בַּצַּדִּיק שֶׁאֵינוֹ גָּמוּר. מקשים כיון דמסקנא דמלתא צדיק שאינו גמור לא יוכל להתגרות, אם כן למה אמר בברייתא מי שלבו נוקפו אומר כן, והלא לפי תירוץ זה יבא פירוש הכתוב כמו שרצה לומר אותו אדם. ונראה לי בס"ד דתירוץ זה של הש"ס הוא לפרש דברי רבי יצחק דוקא אבל פסוק אַל תִּתְחַר בַּמְּרֵעִים אין לפרשו בהכי, יען כי בו יש קושיא גדולה שאמר 'לדוד' ולא אמר 'מזמור לדוד', ותרצו המפרשים ז"ל קושיא זו להכי אמר לדוד אל תתחר, רצונו לומר אל תחשוב צווי זה הוא רק לקטני הערך ולא לגדולי השלימות, לזה אמר לדוד אל תתחר, כלומר גם לגברא רבא כדוד גם כן אני מצוהו על תתחר, ועיין מהר"ם אלשיך ז"ל מה שכתב בזה, ולפי זה הפסוק איירי בצדיק גמור. ולפי תירוץ הש"ס דמסיק צדיק גמור יכול להתגרות פרשתי בס"ד בזה רמז הכתוב כִּי תֵשֵׁב לִלְחוֹם אֶת מֹשֵׁל בִּין תָּבִין אֶת אֲשֶׁר לְפָנֶיךָ, משל כתיב והוא ראשי תיבות שעה משחקת לו, בין תבין תחלה את אשר לפניך הם השרטוטין של הפנים שהם מגידים על חשיבות האדם וצדקתו, ואם תראה שאתה צדיק גמור אז תלחום גם עם זה.



וְאִי בָּעִית אֵימָא שָׁעָה מְשַׂחֶקֶת לוֹ שַׁאֲנִי. בספר החדש שמעתיק גרסת תלמוד כתב יד לא גריס שם האי ואב"א וזו נכונה יותר, ולספרים שלנו דגרסי האי ואי בעית אימא וכו', נראה דלא קאי על מה שהקשה הש"ס והא אר"י אם ראית, כי זה התירוץ כבר תירץ אותו מקודם, אלא האי ואי בעית אימא הוא סיום דברי רב הונא שהוא תירץ קושית מאי דכתיב שני תירוצים.



גְּדוֹלָה שִׁמּוּשָׁה יוֹתֵר מִלִמוּדָה. נראה לי נקיט יותר ולא אמר מלמודה, ללמדינו שיש הפרש גדול בניהם ולאו שיעורא זוטא דוקא הוא דאיכא, לכך נקיט יותר להורות על שיעורא רבא.





בניהו

עַד שֶׁבָּא אַבְרָהָם וּקְרָאוֹ 'אָדוֹן'. נ"ל בס"ד הטעם, כי תיקון העולמות אחר חטא אדם הראשון התחיל מן אברהם אבינו עליו השלום, וכמ"ש (אבות פ"ה, ג) עַד שֶׁבָּא אַבְרָהָם וְקִבֵּל שְׂכַר כֻּלָּם. וידוע כל תיקון התחלתו מן העשייה ששם שער השמים, כי העשיה היא שם 'אדני' שבמילואו תרע"א [במילוי אל"ף דל"ת נו"ן יו"ד עולה 671], לשון שער שתרגומו תרעא, ולכן אומרים אֲדֹנָי שְׂפָתַי תִּפְתָּח. ולכן שם המאיר בעולם העשיה הוא 'אל אדני' ולכן אברהם [248] ששמו שמונה פעמים אל [31] קראו להקב"ה בשם 'אדני' להמשיך הארת שם 'אדני' בעשיה, שמשם מתחיל התיקון של העולמות.
ובזה יובן בס"ד מ"ש אחרי זה, אַף דָּנִיֵּאל לֹא נַעֲנָה, אֶלָּא בִּשְׁבִיל אַבְרָהָם, דכתיב (דניאל ט, יז) לְמַעַן אֲדֹנָי בִּשְׁבִיל אַבְרָהָם שֶׁקְּרָאֲךָ 'אָדוֹן' והכונה: כי ידוע מ"ש רבינו ז"ל שדניאל השיג בעשיה, ולכן ראה עתיק יומין היינו דעשיה ולא למעלה. וכיון דאברהם המשיך הארת שם 'אדני' בעשיה ושם התחיל תיקון העולמות, לכך נענה בזכות אברהם אע"ה בעולם אשר השיג הוא עצמו.


מַאי 'רוּת'? אָמַר רַבִּי יוֹחָנָן: שֶׁזָּכְתָה וְיָצָא מִמֶּנָּה דָּוִד, שֶׁרִוָּהוּ לְהַקָּדוֹשׁ בָּרוּךְ הוּא בְּשִׁירוֹת וְתִשְׁבָּחוֹת. מקשים, למה שואל על רוּת, ולא שאל על אמהות ועוד צדקניות דקדמי לרות? ונ"ל בס"ד, דהשואל ידע ושמע הטעם שנקראת רוּת [606] על שם תר"ו מצוות שנוסף לה, כי בהיותה בכלל בני נח לא היתה חייבת אלא שבעה מצוות ועתה תרי"ג, נמצא הוסיפה תר"ו [606] מצוות, לכך נקראת רוּת. אך הוא מקשי, דהו"ל לקרותה 'תרו', ומאי רות? ומשני שריוהו להקב"ה, לכך הפך אותיות 'תרו' לאותיות 'רות' כדי שיהיה בשמה משמעות של רווי, וסדר 'תרו' אין בו שורש הרוואה ורווי.


כָּל דִּבּוּר וְדִּבּוּר שֶׁיָּצָא מִפִּי הַקָּדוֹשׁ בָּרוּךְ הוּא לְטוֹבָה, אֲפִלּוּ עַל תְּנַאי, לֹא חָזַר בּוֹ. מְנָא לָן? מִמֹּשֶׁה רַבֵּנוּ, שֶׁנֶּאֱמַר (דברים ט, יד) "הֶרֶף מִמֶּנִּי וְאַשְׁמִידֵם וְאֶמְחֶה אֶת שְׁמָם וְגוֹ'. מקשים, אמאי לא הביא פסוק שלח לך (במדבר יד, יב) אַכֶּנּוּ בַדֶּבֶר וְאוֹרִשֶׁנּוּ וְאֶעֱשֶׂה אֹתְךָ לְגוֹי גָּדוֹל וְעָצוּם מִמֶּנּוּ? ונ"ל בס"ד, דהתם יש לפרש גדול בחכמה ועצום בגבורה, ומנ"ל לפרש על רבוי והוכחה דאוקמיה בזרעיה איירי ברבוי דכתיב: רָבוּ לְמָעְלָה רֹאשׁ, (דברי הימים א' כג, יז) לכן הביא פסוק עקב (דברים ט, יד) דכתיב וָרָב מִמֶּנּוּ, דנקיט לשון רבוי. אבל אין לתרץ משום דפסוק שלח לך לא נקיט הבטחה זו בתנאי כדהכא, דאם כן תיקשי מאי מוכיח מפסוק הֶרֶף מִמֶּנִּי דאפילו על תנאי אינו חוזר ממה שמצינו דאוקמיה בזרעיה דכתיב וּבְנֵי רְחַבְיָה רָבוּ, דדילמא הא דרבו מששים רבוא לאו משום מילתא דפרשת עקב, אלא משום מילתא דשלח לך דהיתה הבטחתו בלי תנאי, אלא ודאי גם מילתא דשלח לך חשיב על תנאי, כיון דנקיט להו בהדי אהדדי אַכֶּנּוּ בַדֶּבֶר וְאוֹרִשֶׁנּוּ וְאֶעֱשֶׂה אֹתְךָ לְגוֹי גָּדוֹל, דמשמע אם יהיה כך יהיה כך, ואם לא יהיה כך לא יהיה כך.





גליון הש"ס - רבי עקיבא איגר

גמ' אפ"ה לא אקנא ביה כו'. עב"ב קכג ע"א וברש"א בח"א:


שם אלא שמות. עי' שם קמג ע"ב תוד"ה שהיו:


שם קינה לדוד מיבעי ליה. עיין בזוה"ק פרשה ויצא ד"ה וירא והנה באר בשדה. דמשני דחשיב דוד דקוב"ה סליק ליה חובוי לההוא עלמא. כיון דחמא דהכא בהאי עלמא בעי למיגבי מיניה חדי תו דחמא כו':


שם הא בצדיק גמור כו'. עי' זוה"ק ר"פ פינחס:


שם שעה משחקת לו שאני כו'. מג"א ס"ס קנ"ו:


שם גדולה שמושה כו'. עי' תוס' כתובות י"ז ע"א ד"ה מבטלין:





פני יהושע

בגמרא אמר ר' יוחנן משום ר' שמעון ב"י מיום שברא כו' לא היה אדם שקרא להקב"ה אדון כו'. נ"ל דהכוונה בזה דאי לאו דאשכחן גבי אברהם שקרא להקב"ה אדון הי' מקום לומר שאין לקרות להקב"ה בשם האדנות שענין אדנות ועבדות במלך היינו שהמלך צריך לעבדיו שישמשו אותו משא"כ בהקב"ה ובענין זה נ"ל לפרש אידך מימרא דר' יוחנן שאמר מיום שברא הקב"ה כו' לא הי' אדם שהודה להקב"ה עד שבאת לאה והיינו משום דאי לאו דאשכחן בלאה שאמרה לשון הודאה להקב"ה היה מקום לומר דלא שייך לתת הודאה להקב"ה על הטובה דמחזי כעושה מדת הקב"ה רחמנות וותרנות ובאמת אין הדבר כן אלא גמול אדם ישלם לו אבל לבתר דאשכחן בלאה לשון זה משמע דשייך לשון הודאה בענין הזה:


שם ראובן אמר ר' אליעזר אמרה לאה ראו מה בין בני כו'  יש לתמוה שהרי בפסוק מבואר בפירוש שקראה שמו ראובן כי ראה ה' בעניי ונהי דלא סגי ליה לר' אליעזר בהאי טעמא דקרא לחוד שאין משמעות ראה בעניי נרמז יפה בשם ראובן כמ"ש ג"כ מהרש"א ז"ל אלא דאכתי קשה להיפך על לישנא דקרא גופא דכתיב כי אמרה כי ראה ה' בעניי כיון שאין זה עיקר בשם ראובן אלא כדדרש ר' אליעזר. ושמעתי בשם גדול אחד שלאה לא רצתה לגלות שקראה שמו ראובן משום ראו מה בין בני לבן חמי שהוא מעין נבואה שעתידה רחל אחותה לילד בן דא"כ הי' נהפך לב בעלה לאהוב גם את רחל מלאה לכך העלימה דבר זה ואמרה שקראה שמו ראובן על כי ראה ה' בעניי ע"כ דברי פי חכם חן. ונהירנא כד הוינא טליא אמרתי לפרש בענין אחר ושני הטעמים מענין אחד הם שמה שאמרה כי ראה ה' בעניי כי עתה יאהבני אישי עיקר האהבה אינה תלוי בדבר זה שהיא ילדה ורחל עדיין לא ילדה כיון שבאותו הפעם שילדה את ראובן לא נתברר הדבר הזה ואפשר שתלד רחל אח"כ הרבה בני' יותר ממנה אלא מה שאמרה כי עתה יאהבני אישי היינו מצד מה שקראה שם בנה ראובן לומר ראו מה בין בני לבן חמי דאילו בן חמי מדעתיה זבני' לבכירותי' ורמזה ליעקב בענין זה שבאמת הוא גדול מעשו אחיו ולפ"ז מתחילה היתה לאה ראויה ליעקב ורחל לעשו כדאיתא בפ' יש נוחלין שבשביל כך היתה עיני לאה רכות שהיתה בוכה במה ששמעה בפרשת דרכים שהיו אומרים הגדולה לגדול כו' וא"כ ע"י קריאת שם זה לבנה יבין וישכיל יעקב שרמזה לו שעיניה רכות בשביל כך ויהפך לבו משנאתה לאהבתה ודו"ק:





צל"ח

עד שבא אברהם אבינו וקוראו אדון שנא' ויאמר אד' אלקים במה אדע וגו' עיין בע"י מ"ש בשם הרשב"א ועיין בח"א ושורש דבריהם שעד אברהם אבינו היו אומרים שעזב ה' את הארץ ומסר הממשלה למערכות השמים והכל תלוי במזל ובזה לא היו חושבים את הק"בה לאדון בעולם ואברהם הודיע כי הכל הוא בהשגחת הבורא והוא אדון על כל המעשים ואנחנו כל באי העולם עבדיו הם והכל לפי הזכות והחוב ככל מה שמפורש בתורה והנה בפרשת מה תתן לי ואנכי הולך ערירי והק"בה השיב לו מאשר יצא ממעיו הוא ירשנו אין בזה כל כך תשובת המינין כי גם הכופרים בהשגחה ואומרים שמסר עולמו ביד מערכת הכוכבים והמזלות אעפי"כ אינם מכחישים שהק"בה יודע כל העתידות אלא שסוברים שאינו משנה דבר ממה שהוא ע"פי המזלות ויודע כל מה שיהי' ע"פ מערכת השמים בכל זמן עד סוף כל הדורות ואברהם אבינו אמר מה תתן לי ואנכי הולך ערירי והודיעו הקיבה כי עתיד הוא להוליד אבל אין מזה ראי' שהוא שידוד המערכות רק הם מפרשים שהודיעו שכך מערכת מזלו שיוליד לעת זקנותו ומה שנאמר בתחלת הפרשה שכרך הרבה מאד הם יכולים לפרש שעל שכרו בעולם הבא הבטיחו שאף שהם אומרים שעוה"ז נמסר ביד מערכת השמים אעפ"כ הם מודים בגמול ועונש לאחר מיתה והג"ע והגיהנם לא נמסר ביד מערכת השמים והק"בה אדון הנשמות לענשם ולשלם להם שכר טוב לעוה"ב אבל אינו אדון העולם הזה ולהוציא ממחשבה הרעה הזאת תקנו בברכת המחזיר נשמות לומר רבון כל המעשים אדון כל הנשמות ואמנם בפסוק במה אדע כי אירשנה שפירושו באיזה זכות כמו שפירש רש"י בחומש בזה הורה אברהם אבינו כי הכל תלוי בזכות וחובה ירושת הארץ וכל כיוצא בענינו טובה ורעה בעלמא הדין והק"בה משגיח בהשגחה פרטיות לשלם לכל אחד כגמול ידו בזה הורה כי הוא אדון העולם הזה ג"כ ולכן הביא פסוק זה ולא הביא הפסוק המוקדם ומתורץ קושי' התוס' בד"ה לא הי' אדם:


ועוד נלע"ד לתרץ קושית התוס' דכבר ארז"ל בני חיי ומזוני לאו בזכותא תלי' מלתא אלא במזלא זולתי לצדיקים גדולים מאד שהק"בה משנה בזה המזל לצרכם ומשדד המערכות ממקומם וכמו שאמר הק"בה לאברהם מה דעתך דקאי צדק במערב מהדרינא לי' במזרח והמהרש"א בח"א כתב דודאי גם אדם הראשון ושת ומתושלח ונח ושם ועבר היו יודעים דבר זה אלא שלא פרסמו הדבר להכריז ולהודיע לכל העולם כמו שעשה אברהם אבינו שמסר נפשו לפרסם ולהכריז דבר זה ולכן הפסוק המוקדם הנאמר בבשורת הזרע אף שכתב אד' וגו' היינו שאברהם עצמו הכיר והשכיל אדנותו של הק"בה לשדד המערכה אבל לא שייך להכריז דבר זה לכל העולם שהרי באמת נס גדול ושינוי המזל בדבר זה לא שייך ברוב העולם דלדידהו באמת לאו בזכותא תלי' אלא במזלא ולכן הביא הפסוק המאוחר המדבר בירושת הארץ:


ואמר ר"י משום רשב"י מנין שאין מרצין וכו'. כבר נזכר מימרא זו משום ר' יוחנן בעמוד הקודם אלא דר"י שמע דבר זה משני רבותיו מר' יוסי ומר' שמעון ב"י ולעיל סדרם בין כל אידך מימרות שאמר ר"י משמי' דר' יוסי וכאן חזר וסדרו בין הנך דאמר ר' יוחנן משום רשב"י ולפי שכבר הרחיב בו הדיבור לפרש מהו שעת זעם ומי שיודע לכוין השעה לכן כאן הזכירו רק בקיצור גוף המימרא ולא הפלפול שעליו:


והנה יש הפרש בין שני המאמרים בלשונם דלעיל אמר דכתיב פני ילכו וגו' וכאן אמר שנאמר פני ילכו וגו' והיינו משום דהך סיומא דהמתן עד שיעברו פנים של זעם לא כתיב מפורש בקרא אבל אנחנו למרים מקרא הזה שהק"בה אמר לו כן ולפי שלעיל פירש דברי הק"בה ולכן אמר דכתיב ומביא הפסוק בשביל מה שכתוב בו אבל כאן שלא סיים הך דהמתן וסמך אדלעיל ומביא הפסוק וכוונתו גם על פירושו לכן אמר לשון שנא' שכולל גם מה שאמר לו הק"בה אז:


ואר"י וכו' מיום שברא הק"בה את עולמו וכו' לעיל במאמר הראשון שאר"י משום רשב"י לענין שם אדון אמר מיום שברא הק"בה את העולם וכאן במאמר הזה שינה לשונו ואמר מיום שברא הקיבה את עולמו. ונראה דנתינת הודאה על הדבר הוא כמו ברכה שמברכין על הדבר שכשאנו אומרים ברוך אתה הכונה שבת והודאה ועיין בהכותב בעין יעקב לעיל באגדה שהק"בה מתפלל ולקמן בפ' כיצד מברכין ר' לוי רמי כתיב לה' הארץ ומלואה וכתיב והארץ נתן לבכי אדם ל"ק כאן קודם ברכה וכאן לאחר ברכה וזהו כוונת הגמרא כאן שעד שלא נתנה לאה הודאה לא נתן שום אדם הודאה וברכה על שום דבר והי' העולם נקרא עולמו של הק"בה כדכתיב לה' הארץ אבל אחר שחדשה לאה ליתן הודא' ושבח על הדבר שוב נקרא עולם שלנו שלאחר ברכה הארץ נתן לבני אדם:


ועוד נלע"ד דעד אברהם כיון שלא קראו להק"בה אדון ולא הכירו כחו וממשלתו בעולם והיו סבורים אף שהוא ברא את עולמו מ"מ אחר הבריאה מסרו לחלוטין לצבא מרום מערכת השמים להיותם שולטים בעולם באמת לא כינו את העולם להקרא עולמו של הק"בה רק ידעו שהוא ברא העולם לכך במאמר הקדום אמר מיום שברא הק"בה את העולם לפי שהי' קודם שבא אברהם אבל כאן שקודם שבאה לאה כבר הודיע אברהם אבינו לכל באי העולם שהק"בה הוא שליט בעולמו לכן אמר שברא עולמו:


עד שבאתה לאה וכו' מאמר זה משתוה בענינו ובלשונו למאמר הראשון מיום שברא וכו' עד שבא אברהם והשויית הלשון שבשניהם אמר מיום שברא הק"בה וכו' לא הי' אדם וכו' והשויית הענין שכשם שקריאת שם אדון שקרא אברהם להק"בה הי' הוראה כי היא שליט בעולמו וממנו יגיע הטובה הטוב להראויים לקבל טוב וכן להיפך יתן לרשע כרשעתו ואין הדבר תלוי במזל כי הוא משדד המערכות כרצונו כן נתינת הודאה להק"בה על הטובה שהטיב מורה שממנו בא הטוב שאם הי' הכל תלוי במזל לא שייך לתת הודאה למקום על שום טובה וא"כ גם לאה בהודאתה הודיעה אדנותו של הק"בה ולפי"ז הי' לו להמסדר הש"ס להסמיך הני תרי מימרות יחד ולא להפסיק ביניהם בהך מימרא דאין מרצין בשעת כעסו ובפרט דהך קרא דלאה מוקדם בתורה לקרא דפני ילכו שזהו בפ' ויצא וזה בפ' כי תשא. ונראה משום דהך מימרא דעד שבא אברהם והך מימרא דאין מרצין וכו' תרווייהו מאמרים קצרים נינהו ולא בא עליהם שום פלפול מהגמרא ולכך סמכינהו ופסקינהו ברישא דזוטר מלייהו משא"כ הך מימרא דלאה דבא על זה אריכת דברים וטעם קריאת שם ראובן ושם רות ושאר אריכות השיך לזה לכך סמכינהו להנך מימרות דבתר הכא מימרא דקשה תרבות רעה בתוך ביתו ומימרא דמותר להתגרות ברשעים דג"כ יש בכל א' אריכות וגלגול דברים והני תרי בתראי כגון הקובע מקום וגדולה שימושה אע"פי שהם ג"כ מאמרים קצרים לא אקדמינהו להך דעד שבאתה לאה לפי שהך דלאה הוא כתיב בתורת משה אקדמי להנך שהם פסוקי נביאים:


ראובן וכו' אמרה לאה ראו מה בין בכי וכו'. נלע"ד דזה מקושר להא דלעיל משום דפשוטו של מקרא שאמרה ראה בעניי וכו' היינו שסברה שרחל תשאר עקרה ולא תלד ולכן יאהב יעקב את לאה ולפי מה שקראה שם והודה שבטלה יותר מחלקה מוכח שידעה שרחל תלד ג"כ בנים דאל"כ בשארו ג' נשים ומגיע על חלקה ארבעה בנים ולמה נתנה הודאה בלידת בן הרביעי א"ו שידעה שגם רחל תלד בנים וא"כ למה קראה שם ראובן לכן בא כאן ודרש שקריאת שם ראובן באמת הי' טעמה משום ראו מה בין בני וכו' אבל בפני יעקב לא גילתה שראתה ברוח הקודש שגם רחל תלד כדי שיאהב אותה שיהי' סביר שרחל עקרה וזה שאמר הכתוב כי אמרה כי עתה יאהבני אישי פירש שבפני יעקב אמרה טעם זה אבל באמת הי' טעמה כמפורש כאן:


ואר"י משום רשב"י מותר להתגרות ברשעים בעוה"ז וכו'. הנה אמרו בעוה"ז הוא מיותר דפשיטא בעוה"ז מיירי דאי בעוה"ב לא יחומו חטאים בעדת צדיקים אלו מחיצותם למעלה בצל שוכן מעונה ואלו יורדים שאולה ולא קרב זה אל זה שיתגרה בו ולכן נלע"ד דרשב"י רמז לנו בלשונו דלאו דוקא במילי דשמיא מיירי אלא אפילו במילי דידי' דהיינו עסקי עוה"ז מותר להתגרות ולכן אמר לשון מותר דאי במילי דשמיא מאי אריא מותר אפי' מצוה וחובה איכא ודברי הגמ' דמשני הא במילי דשמיא יבואר במקומו:


ל"ק הא במילי דידי' וכו' ואבע"א הא והא וכו' ול"ק הא ברשע שהשעה משחקת לו וכו' ואבע"א וכו' הא בצדיק גמור וכו' ואבע"א שעה משחקת לו שאני רבים ראו וכן תמהו דהך שינויא בתרא היינו שינויא תנינא ממש וראיתי יש שרצו לומר דהך ואבע"א בתרא אהך רומיא דרמי רב הונא קרא דכבלע רשע וגומר קאי וכן ראיתי בספרו של הגאון מוהרר"ן כ"ץ ואין דעתי נוחה מזה דהיכן כזכר בהני קראי דר"ה רמז משעה משחקת לו וא"כ אי הוה קאי לתרץ קושית רב הונא ה"ל למימר ואבע"א כאן בשעה משחקת וכאן באין שעה משחקת. וגם את זה ראיתי דבר תימה ולא הרגישו בו המפרשים דבמגיל' דף ו' איתא ג"כ הך סוגיא ושם הך שינויא תנינא הא והא במילי דשמיא וכו' ליתי' התם והדבר צריך טעם ואמנם שם במגילה מתחיל הסוגיא מדברי ר' יצחק אם ראית רשע שהשעה משחקת לו וע"ז מתחיל אח"כ להקשות מדברי ר"י משום רשב"י ומר' דוסתאי בר מתון וגם שם מביא ר"י ראי' שאין להתגרות ברשע מפסוק אל תתחר במרעים וגם מפסוק יחילו דרכיו וכאן לא הוזכר רק פסוק יחילו. ואומר אני שאין הכוונה בסוגיות הללו להקשות מרשב"י ור"ד על ר' יצחק דאולי פליגי ומ"ס שמותר להתגרות ומ"ס שאסור להתגרות ואף שר' יצחק הוא אמורא ורשב"י הוא תנא וכן ר"ד ב"מ ברייתא הוא אין קפידא בזה כי הנלע"ד דדוקא בדינים ומשפטים אין אמורא יכול לחלוק על תנא אבל דבר שהוא רק למסבר קראי או בהנהגת האדם בדיעות ובמדות אין להקשות על אמורא מדברי תנא אבל כל הקשיות של הגמרא בסוגיות הללו הוא למירמי קראי אהדדי ולכן לא הביא כאן בדברי ר"י קרא דאל תתחר דבשלמא במס' מגיל' עקר המאמר שם הוא דברי ר' יצחק מביא דבריו בשלימות אבל כאן הוא עקר הסוגיא דברי רשב"י ור"ד והביא ע"ז דברי ר' יצחק למירמי קראי ולכן הביא רק קרא דיחילו דרכיו וכו' דהך קרא אי אפשר לפרשו רק על הצלחת הרשע ושרואה בצריו כדכתיב כל צורריו יפיח אבל קרא דאל תתחר לא הביא שהרי אנו רואים שר"ד פירשו בענין אחר ואנו רואים בודאי דפליגי בפירושא דהאי קרא ולכן שפיר מתרץ הא והא במילי דשמיא שאף דרשב"י ור"ד ודאי מיירי במילי דידי' מ"מ איהו לתרץ קראי בא וכן התירץ הראשון הא במילי דידי' והא במילי דשמיא גם כן לתרץ קראי הוא וכן התירוץ השלישי הא והא ברשע שהשעה משחקת גם כן אדלעיל סובב שהא והא במילי דשמיא והכל לשנויי קראי ולבסוף בואבע"א האחרון בא לתרץ דברי רשב"י ור"ד וקאמר ואבע"א שעה משחקת לו שאני דהיינו אפילו במילי דידי' ג"כ יש חילוק בין שעה משחקת או לא ורשב"י ור"ד מיירי באין משחקת לו וקרא דיחילו דרכיו בשעה משחקת ושם במגילה אמר תכף בואבע"א הראשון הא והא במילי דידי' ונמצא מיושב גם אל בא רשב"י ור"ד ושוב גם ואבע"א שעה משחקת שאני קאי במילי דידי' וג"כ באין שעה משחקת מתגרה וניחא לכ"ע שוב לא הוצרך לומר עוד הפעם כאן בשעה משחקת וכאן בשאינו משחקת כמו שכפל כאן בברכות. ואמנם אכתי צ"ע קצת למה באמת קאמר כאן בואבע"א הראשון הא והא במילי דשמיא ולמה לא אמר הא והא במילי דידי' וכמו דאמר בסוגיא דמגילה וכעת צ"ע. ואולי אפשר לומר דשם במגילה ששם מקור דברי ר' יצחק ושם יליף ר' יצחק ג"כ מקרא דאל תתחר במרעים ואכ"ק על ר' יצחק מסיפי' דקרא ואל תקנא דצריך ג"כ לפרשו שלא תתגרה וקשה מקרא דאל תקנא וגו' כי אם ביראת ה' כמו שהוכיח מזה ר' דוסתאי וצריך לומר דר"י מפרש אל יקנא לבך בחטאים להתקוטט עמהם במילי דידך כי אם ביראת ה' מה שנוגע ליראת השמים תתקוטט עמהם ועיין כאן ברי"ף וא"כ ר"י גופי' מתיר להתקוטט במילי דשמיא לכן לא ניחא שם לומר הא והא במילי דשמיא שהרי בשעה משחקת ואפ"ה מתיר במילי דשמיא לכן יותר ניחא לי' לומר הא והא במילי דידי' אבל כאן לא הוזכר בדברי ר' יצחק קרא דאל תתחר וגם אין כוונתו לתרץ דברי ר"י רק לתרץ קראי מוקי לי' בכל אוקימתות דאיכא לאוקמי:





מראית העין

א"ר יוחנן משום רשב"י מיום שברא הקב"ה את העולם לא היה אדם שקראו להקב"ה אדון עד שבא אברהם וקראו אדון. אפשר לומר במ"ש מז"ה חסד לאברהם ז"ל בפירוש המשנה אשר לו כ"י פ"ג דנדרים משם המקובלים דמדור הפלגה ואילך הפריד הקב"ה הנשמות והטהורות נתנם באוצר אחד והבלתי טהורות באוצר אחר וכו' ע"ש ומצינו תואר אדון שאנו אומרים מה שתקנו רז"ל אדון כל הנשמות. ואפשר דמשו"ה קראו אברהם אע"ה אדון כי בימיו נודע וניכר שהוא אדון כל הנשמות כמדובר:


וא"ר יוחנן משום רשב"י מיום שברא הקב"ה את עולמו לא היה אדם שהודה להקב"ה עד שבאה לאה והודתו שנאמר הפעם אודה את ה'. ראובן אמר רבי אלעזר אמרה לאה ראו מה בין בני וכו'. מקשים כשילדה ראובן הי"ל להודות. ונראה כי מאחר דנתעברה מביאה ראשונה שבא עליה יעקב וחשב שהיא רחל לכך לא קראה שם בנה הראשון יהודה להודות לשם ה' דהיה נראה קצת שהיא מודה על שנדחית רחל ובאה היא במקומה ויהיה צער לרחל לכך לא הודית וקראה שם הבן הראשון יהודה. אי נמי מסיבה זו עצמה דבא בעקיפין לא רצתה להודות ה' בו בפרק דנראה דנותנת הודאה לה' בדבר שלא בא כסדר ומתוקן. ואפשר לומר דקראתו שמו ראובן מטעם שנבאר. כי הנה הראב"ד זלה"ה בספר בעלי הנפש הקשה דכיון דיעקב אע"ה חשב שהיא רחל ונתעברה אם כן ח"ו היה בן תמורה ומצאתי לחד מרבוואתא קמאי בספר כ"י על קלף שתירץ דהכל הולך אחר האשה שאם האשה טהרה רעיוניה וכיונה לשם שמים אינו בן תמורה והוא בן כשר ראוי והגון ואפשר שזה כיונה לאה כאשר ילדה שלא יאמרו שהוא בן תמורה לז"א ראו בן ר"ל התבוננו בילד שהוא בן ראוי והגון שאני כיונתי לשם שמים בקדושה וטהרה:


מאי רות וכו'. פירש רש"י ז"ל משום דאיירי בפירושי השמות נקט לה עכ"ל. ונראה דכונת רבינו ז"ל דהיה שגור בפיהם הני מימרות דרבי יוחנן מאי רות וכו' ועוד המימרא סמוכה ומנ"ל דשמא גרים וכו' והני בי תרי שגורות בפיהם שתים הנה יחדיו ידובקו. והשתא דמפרש שם ראובן דנקרא על שם העתיד מייתי הא דשמא גרים וכיון דזו המימרא מחוברת למימרת מאי רות להכי נקט לה הכא וזו כונת רש"י ז"ל דמשום דאיירי בפירושי השמות נקט לה כלומר דהני בי תרי נאמרות כאחד ומשום הא דשמא גרים נקט לה: 
ומאי דקאמר מאי רות פירשנו בעניותנו דהו"ל לקרותה תור שהיא מהשתי פרידות טובות שאמר הקב"ה למשה רבינו ע"ה שיש להוציא מעמון ומואב ותור הו"ל לקרותה מלשון תור ובן יונה פרידה טובה. א"נ שנתגיירה וקבלה תר"ו מצות שעם ז' מצות ב"נ הם תרי"ג. א"נ שאל אמאי כשנתגיירה לא שינו שמה. והשיב דיצא ממנה דוד שריוהו להקב"ה בשירות ותשבחות. ולרמוז זה לא נשתנה שמה ועוד דבזכות דוד נתקיימה שלא קללה בעז כמו שאמרו רז"ל: 
א"נ אפשר דשאל מאי רות כלומר מאחר דשמואל הנביא ע"ה כתבה אמאי עשאה מגילה בפני עצמה והו"ל לכוללה בספר שופטים או שמואל, וחדא מגו חדא שאל מאי רות כלומר אמאי היא בתוך הכתובים והשיב שיצא ממנה דוד שריוהו וכו' ומשו"ה נקראת רות ונשתייר לה שם זה ונכתבה בין הכתובים לכבודה ולכבוד דוד הע"ה: 
ובפסיקתא זוטרתי הביאה הרב מנות הלוי ז"ל אמרו רז"ל מי כתב ספר רות שמואל הנביא כתב ספרו וספר רות וספר שופטים ומפני מה נכתב כדי ליחס בו דוד בן ישי וכן דוד אמר אז אמרתי הנה באתי במגלת ספר כתוב עלי אמר דוד בזמן שמשחני שמואל הרואה אז אמרתי הנה באתי לגדולה וכבוד במגלת ספר כתוב עלי שבו מספר שבחו ויחוסו של דוד עכ"ל. ובדרושים הבאתי מרז"ל דישי אבי דוד תבע שפחתו והשפחה היתה נאמנת והגידה לאשת ישי ונשתנית והיה ישי עמה ונתעברה מדוד. וכשהוכר עוברה ישי אמר לבניו דזה שנים שהוא פרוש ממנה ומוכרח שהיא הרה לזנונים והיו רוצים הבנים להורגה לה ולעוברה ואמר להם ישי שאם כה יעשו יהיה לעז עליהם לכן יסבלו וכשתלד יהיה הולד עבד להם וכן היה פרוש ומובדל וכתב הרמ"ע ז"ל דישי היה מד' שמתו בעטיו של נחש אך הי"ל ספק שבא ממואבית והיה רוצה לטהר זרעו לקדש שפחה על תנאי וכו' ע"ש והשפחה והגבירה לא גילו הסוד והיה דוד מאוס בעיניהם דסברו שהוא ממזר וכשבא שמואל הנביא ע"ה גילה הסוד שהוא בן ישי שאשתו היתה במקום השפחה ומשחו למלך וכתב מגלת רות ליחס לדוד הע"ה. וז"ש בפסיקתא שנכתבה מגלת רות ליחס בו דוד בן ישי להודיע שהוא בן ישי ואמו לא זנתה ח"ו וז"ש בזמן שמשחני שמואל אז אמרתי הנה באתי לגדולה וכבוד שהיו מליזים ח"ו עליו. ואפשר לרמוז אז אמרתי הנה באתי דאז הוא לשון שירה כמ"ש רז"ל בכמה דוכתי. והנה אמר לעיל בסמוך רבות עשית אתה ה' אלהי נפלאותיך ומחשבותיך אלינו אין ערוך אליך אגידה ואדרבה עצמו מספר כי ה' ברחמיו מפליא לעשות וכל מחשבותיו להטיב עמנו ואין הפה יכולה לדבר אף מה שאנו מרגישים בחסדיך כי רבים הם וכ"ש הנפלאים והנסתרים ואתיא מכללא זבח ומנחה לא חפצת אזנים כרית לי לשמוע דברי תורה עולה וחטאה לא שאלת כי העוסק בתורה מכפר יותר מכל הקרבנות ומכפר על המזיד וכן השירה לשורר לפני ה' הוא כמו עסק התורה וז"ש א"ז אמרתי כלומר כשאני משורר הנה באתי הנה לשון שמחה כמשז"ל השירה היא חשובה במגלת ספר כתוב עלי כמו התורה מפני שבשירות ותשבחות לעשות רצונך אלהי חפצתי. ורמז בדברים אלו ענינו. אמרתי ר"ת אשירה מגילת רות תהיה יחוסי ורמז דנקראת רות לרמוז עליו שישיר לה' שירות ותשבחות וזהו רות שממנה יצא הוא שריוה להקב"ה בשירות ותשבחות. במגילת ספר וכי תימא אמאי שמואל לא כתב ענין זה בספר שופטים לז"א כתוב עלי רות היא בכתובים וז"ש כתו"ב עלי מפני שאני משורר ברוח הקדש ולכן נכתבה בכתובים דלכן נקראת רות עלי:





פתח עינים

לא היה אדם שקראו להקב"ה אדון וכו' במה אדע וכו' התוס' הכריחו דברית בין הבתרים היה אברהם בן ע' שנה והיה קודם למלחמת המלכים עיין בדבריהם והם דברי סדר עולם. אך הרב עיון יעקב פ"ג דנדרים דף ל"א מייתי דבבראשית רבה פליג עלה פרשה ט"ל ופרשה מ"ו ע"ש:


לא היה אדם שהודה להקב"ה עד שבאת לאה וכו' הקשה ידידי המשכיל הדר הוא כמה"ר שמואל הכהן יצ"ו דהרי אמרו רז"ל שאדם הראשון אמר מזמור שיר ליום השבת וכתיב טוב להודות לה' והרי אדם הראשון נותן הודאה ואמר טוב להודות והיכי קאמר דלא היה אדם שהודה להקב"ה עד שבאת לאה עכ"ד, ואני אומר [דיש מקום לומר דאדה"ר אמר שטוב להודות להגיד בבקר וגו' שהם דברים כוללים ולא על מה שנעשה לו בפרטות וגם לא אמר אני מודה, אלא שטוב להודות משא"כ לאה אמרה הפעם אודה ועל מה שעשה לה בפרטות, אמנם אין אנו צריכים לזה]. כי טוב להודות אשר לו ש"ר אדה"ר היינו טוב להודות על פשעיו כמפורש בפרקי רבי אליעזר פרק י"ט וז"ל טוב להודות לה' אדה"ר אמר בי ילמדו כל הדורות שכל מי שיודה פשעיו ועוזב ניצול מדינה של גהנם שנאמר טוב להודות לה' להגיד בבקר חסדך לכל באי עה"ב שהוא דומה לבקר וכו' עכ"ל ועיין בזהר הקדוש בראשית סוף דף נ"ד בתוספתא:


ראו מה בין בני לבין חמי וכו' בספרי הקטן ראש דוד דף ז"ך הנה הבאתי מה שפירש הרב המקובל הוא הקדוש מהר"ם פאפיראש כ"ץ זלה"ה ע"ש ובדף ל"ו שם כתבתי בעניותי הנראה לפי קצורי ע"ש:


מאי רות א"ר יוחנן וכו' עמ"ש אני בעניי בזה בתחיל' שמחת הרגל פירוש רות בס"ד ע"ש דף ז'. ואפשר לומר עוד קצת בסגנון אחר ונקדים מאמרם ז"ל בש"ט על פ' חצות לילה אקום להודות לך שהיה מודה לה' על החסד שעשה עם זקנתו רות שבאת בחצות לילה אצל בעז ויחרד וילפת ולא קללה עש"ב ואפשר שניצולה בזכות דוד הע"ה נכדה שהיה קם בחצות לילה וזכות זה הגין עליה שלא קללה בעז והיתה מתה ועל זה היה דוד הע"ה מודה בהעלם ולב נסב"ר שניצולה בזכותו. ואפשר דהכונה מאי רות שנשאר שמה כך ולא שינו שמה כשנתגיירה ע"ד מ"ש שם בשה"ר והשיב שזכתה ויצא ממנה דוד וכו' כלומר ובעבורו נתקיימה כשבאה אצל בעז בחצות הלילה ואם לאו נאבדה בקללת בעז. ולהכי נשאר לה שם רות והאלהים עשה להורות דבשביל דוד הע"ה נתקיימה:


מלמד שגדולה שמושה יותר מלימודה. יש להרגיש דהול"ל שגדולה שימושה מלמודה ותיבת יותר יותרת היא ואפשר במ"ש הרב ישרש יעקב משם הרי"ף שהקשה אימא דשקולין ותירץ דאלו היו שוים היה מזכיר שניהם ע"ש. והשתא יש ג' סוגים שוה וגדול ויותר גדול שהאחר גרוע בערכו. ואי הוו שוו בשעוריהם שמושה ולימודה בעי לאדכורי תרוויהו. ואי שימושה איננו גדול הרבה הו"ל להקדים ולומר אשר יצק מים ע"י אליהו ואשר למד ממנו וידעינן דשמוש גדול דאי לא לימא אשר למד ואשר יצק מים על ידי אליהו והיה מקצר. ומדהאריך שמעינן דאינן שוים ושמוש גדול. אך עתה דלא זכר לימוד משום כבוד שמוש ש"מ דגדול יותר דייקא. ולקושית הרי"ף אפשר לומר דאי ס"ד דשמושה כלימודה והם שוים אמאי אצטריך קרא הרי מנשי ת"ח ומחזיק בידם דפלגן בהדייהו משם נלמוד דשוים. אלא דאתא קרא לאשמועינן דשמושה גדולה יותר מלמודה וזה לפי הפשט ודוק:





יד דוד

אל תקרא שמות אלא שמות ב"ב קמ"ג ד"ה שהי' לו בנים:


קשה תרבות רעה גופי הלכות ק"ח ע"ב מעיין גנים מזרחי ס"ד ע"א:


תוספות ד"ה לא הי' אדם שקרא להקב"ה אדון. זהב שבא שנות חיים י"ב ע"א ע"ז ט' ד"ה וגמירי:

זכר יהוסף

תו׳ ד״ה לא הי׳ והכתיב ברוך כו׳. עי׳ ברי״ף בע״י ועי׳ תו׳ לקמן מ״ט ע"א ד״ה ברוך : ועי׳ בתו׳ גיטין דף ס׳ ע״א :


{השמטות: וקראו אדון שנא׳ כו׳ ונ״ל באורו דלא יבא התואר אדנות על מי שמכריחו לעשות במה שהי׳ עושה גם מבחירתו החפשית ולכן כשאמר אברהם במה אדע שאולי יגרום עוונותיהם לבטל ההבטחה וכברכות ד״ד א׳ שהחטא גורם ולז״א כיון שאתה אדון על הכל שזה מורה שי״ל לאדם בחירה חפשיה ואולי יחטאו ויגרום לבטל הבטחה ולכן השיב ידוע תדע והיינו שיתכפר להם בזה וז״ש נדרים לב׳ סע״א בשביל שאמר במה כו׳ וז״כ המדרש בשעה שאהב״ה לברוא כו׳ א״ל נאה לך להקראות אד׳ שאתה אדון על הכל והכונה כי במ״הש לא יפול תואר אדנות ע״ד השאלה כי לא ניתן להם התורה והמצוות וכל אחד שומר תפקידו שנברא בשבילו בלתי התנגדות ורצון הפכיי ולזה לא הונח אצלם תואר אדנות רק ע״צ השיתוף ולז״א מה אדיר שמך בכל הארץ כי עיקר תואר האדנות נודע בארץ וזהו אחוז בכס״כ והחזר להם תשובה וז״ש באבות אל תהיו כעבדים ע״מ כו׳: גמ׳ מנין שאין מרצין כו׳ וכ״מ לעיל ע״א בהני דחשיב בשם ר׳ יוסי וע׳ ר״מ הל׳ דעות פ״א ה״ז ובמגדל עוז הביא מקור מיבמות סה׳ כשם שמצוה כו׳ ותמהני שלא הביא מפורש מסוגיא דהכא:


אמרה לאה ראו מה ביני כו׳. ורק בפני שכני' לא גלתה הטעם שלא יתקנאו בה ואמרה כי ראה כו׳ ולכן בשאר שבטים נאמר הטעם קודם קריאת השם וגם דמבואר במקרא דכמה שבטים הי״ל שתי הוראות על שמם וע׳ פ״י שהביא דא״כ הי׳ יודע יעקב שגם רחל עתידה להוליד בן וכו׳ וכ״כ הצל״ח וגם י״ל הא דנקיט אמרה לאה ראו כו׳ הייני שרמזו שאמרה כן לאחר שהציל אותו דבל״ה לא מסתבר שידעה מקודם מהצלת ראובן ליוסף ולא גילתה ליעקב ולכן מייתי מרות להוכיח דשמא קגרים וע׳ ביומא פג"ב בעובדא דר״מ דמדייק בשמא וכמו ברות שעצם הקריאת ל״הי מפ"ז דל״ל לגבה שכיוון אבי׳ בנבואה על העתיד ואף דציור לא קאמר קודם הבריאה מ״מ נגזר שיצא ממנה איש כזה ולא בפרטות ולפמ״של דגם לאה לא כיוונה בנבואתה על העתיד הוי א״ש הא דל״ח לה בס״פק דמגילה בהדי׳ ח׳ נביאות וא״ש הב״ר ס״פז ויגד לרבקה ריח"א אמהות נביאות היו ומ״מ לא חשיב לה במגילה וכמפורש התם דל״ח רק הני לחוד אך בירושלמי ס"פ הרואה מפורש אמנו רחל מנביאות הראשונות היתה אמרה עוד אחר יהי׳ ממני הה״ד כו׳ וע׳ ברש״י ע״הכ ויוגד לרבקה וע׳ סוטה יג' א׳ באותה שעה נתקיימה נבואתה של רבקה למה אשכל כו׳ ועבח״א וע׳ ירו׳ סוטה פ״ז ה״א הדבור נפלה ופי׳ הפ״מ לא שדיבר אתה אלא שהי׳ ע״י מלאך כדאי׳ בב״ר וי״א שם בן נח וה״ד ויאמר שנפל לה מאמר ה׳ וע׳ ת״א בראשית כז' פ״יג עלי אמאמר בנבואה דלא ייתון כו׳ וע׳ רש״י מכות כד״א ד״ה ודובר אמת וע׳ במגילה ז׳ א׳ דאסתר בר״הק מויאמר כו׳ וע' ברש״י ע״הכ אודה את ה׳ וע׳ בחי׳ למגילה יד׳:גדולה שמושה עבח"א ובמפרשים ול״נ כדלקמן מז״ב אף קרא ושנה ול״ש כו וע׳ רש״י שהוא גמ׳ התלוי׳ בסברא שהיו נותנין לד״המ טעם וערש״י לעיל ה״א ד״ה זה גמרא וע׳ תו׳ כתובות יז״א ובחדושי מש״ש :}

